F1: Xωρίζουν(;) οι δρόμοι Renault-Red Bull - CYPRUS SPORTS NEWS
F1: Xωρίζουν(;) οι δρόμοι Renault-Red Bull
Δεδομένο θα πρέπει να θεωρείται πλέον το διαζύγιο ανάμεσα στις Renault και Red Bull, μετά και την εκδήλωση έντονου ενδιαφέροντος από την πλευρά των Γάλλων για την αγορά μιας από τις ήδη υπάρχουσες ομάδες της F1.
Oι πρώτες πληροφορίες θέλουν τη Renault να βρίσκεται ήδη σε διαπραγματεύσεις για την αγορά της Toro Rosso, τη στιγμή που η γαλλική φίρμα φέρεται να έχει ήδη υπογράψει συμβόλαιο συνεργασίας με τον πρώην τεχνικό διευθυντή της Mercedes AMG Petronas, Βοb Bell.
Οι σχέσεις της Renault με την ομάδα της Red Bull βρίσκονται στο χειρότερο δυνατό σημείο, μετά και το απογοητευτικό ξεκίνημα της νέας σεζόν.
Να θυμίσουμε ότι ο D. Kvyat αναγκάστηκε να εγκαταλείψει πριν την εκκίνηση του πρώτου αγώνα της χρονιάς με πρόβλημα στο κιβώτιο, το οποίο ενδεχομένως προκλήθηκε από τους κραδασμούς του κινητήρα της Renault και ο D. Ricciardo κατάφερε να τερματίσει μόλις έκτος, πίσω και από τον "πρωτάρη" F. Nashr.
Από την πλευρά της, η Renault -δια στόματος του επικεφαλής του τμήματος εξέλιξης κινητήρων F1, C. Abiteboul- δηλώνει πως η συνεργασία με τη Red Bull θα πρέπει να γίνει πιο στενή απ’ ότι είναι σήμερα, αναγνωρίζοντας φυσικά τα προβλήματα που έχουν προκύψει στις σχέσεις των δύο πλευρών.